钦定古今图书集成/明伦汇编/氏族典/第134卷 > 《廖用贤尚友录》 > 秦熹
## 钦定古今图书集成/明伦汇编/氏族典/第134卷 > 《廖用贤尚友录》 > 秦熹

按《宋史秦桧传》：“桧子熹举进士第一。熹本王㬇孽子，
桧妻㬇妹无子，㬇妻贵而妒，桧在金国，出熹为桧后。
桧还其家，以熹见桧喜甚。桧乞禁野史，又命子熹以
秘书少监领国史，进建炎元年至绍兴十二年日历
五百九十卷。熹因太后北还，自颂桧功德凡二千馀
言，皆熹笔。”十五年除翰林学士，十八年除知枢密院
事。二十年，加少保。二十五年，桧病，帝幸桧第问疾，熹
奏请代居相位者，帝曰：“此事卿不当与。”遂命直学士
院沈虚中草桧父子致仕制。熹犹遣其子埙与林一
飞、郑柟夜见台谏，谋奏请己为相，而诏熹进少师，致
仕。